ముజఫర్నగర్ : పూరీ నుంచి హరిద్వార్ వెళ్తున్న కళింగ ఉత్కల్ రైలు ఘోర ప్రమాదంపై ఉత్తరప్రదేశ్ ప్రదేశ్ ప్రభుత్వం వేగంగా స్పందించింది. తక్షణ సహాయక చర్యలు చేపట్టాల్సిందిగా అధికారులను ఆదేశించడంతో పాటు సహాయక బృందాలను హుటాహుటిన ఘటనా స్థలికి పంపింది. ప్రమాద పరిస్థితిని తెలుసుకుని సహాయక చర్యలను స్వయంగా పర్వవేక్షించేదుకు ముఖ్యమంత్రి యోగి ఆదిత్యనాథ్ ఇద్దరు మంత్రులను పంపారు. మృతుల సంఖ్య కచ్చితంగా తెలియదని, స్వయంగా సహాయ పనుల పర్యవేక్షణకు మంత్రులు సతీష్ మహాన, సురేష్ రాణాలను ఘటనా స్థలికి పంపినట్టు యోగి ఆదిత్యనాథ్ మీడియాకు తెలిపారు. ఇది చాలా దురదృష్టకరమైన ఘటనని, కేంద్ర రైల్వే మంత్రితో ఎప్పటికప్పుడు సమాచారం పంచుకుంటున్నామని చెప్పారు. కాగా, రాత్రి వేళ కావడంతో సహాయక కార్యక్రమాలకు అవాంతరాలు తలెత్తే అవకాశాలను ఎన్డీఆర్ఎఫ్ డీఐజీపీ రణ్దీప్ రాణా తోసిపుచ్చారు. సహాయక సిబ్బంది, అధికారులు, వైద్య బృందాలు పూర్తి సహాయక పనుల్లో నిమగ్నమై ఉన్నట్టు చెప్పారు.
mujafarnagar : puri nunchi haridwar veltunna kalinga utkal railu ghora pramaadampai uttarapradesh pradesh prabhutvam vegamgaa spandinchindi. takshana sahayaka charyalu chepattalsindiga adhikaarulanu aadesinchadamto paatu sahayaka brundaalanu hutaahutina ghatana sthaliki pampindi. pramaada paristhitini telusukuni sahayaka charyalanu swayamgaa parvavekshincheduku mukhyamantri yogi aadityanath iddaru mantrulanu pampaaru. mrutula sankhya kachitamgaa teliyadani, swayamgaa sahaya panula paryavekshanaku mantrulu satish mahana, suresh raanaalanu ghatana sthaliki pampinattu yogi aadityanath mediaku telipaaru. idhi chala duradrushtakaramaina ghatanani, kendra railve mantritho eppatikappudu samacharam panchukuntunnamani cheppaaru. kaga, raatri vaela kaavadamtho sahayaka kaaryakramaalaku avaantaraalu talette avakaasaalanu ndrf digp randip raanaa tosipuchhaaru. sahayaka sibbandi, adhikaarulu, vaidya brundaalu puurti sahayaka panullo nimagnamai unnattu cheppaaru.